als_Latn dik_Latn sna_Latn
Faturat e energjisë, Rama: Kush shlyen menjëherë borxhin, ul 80% kamatëvonesën
TIRANE – Zbatimi i skemës së re të shlyerjes së faturave të papaguara të energjisë ka bërë që qytetarët të dynden për të paguar debitë e tyre ndaj OSHEE-së. Zyrat e OSHEE-së do të punojnë pa pushim deri në orët e mbrëmjes për të përballuar fluksin e qytetarëve.
Në një reagim në rrjetin social “Facebook”, kryeministri Edi Rama kujtoi lehtësirat që ofrohen për debitorët që shlyejnë menjëherë borxhin e tyre.
“Fluks i madh në sportelet e OSSHE-së deri natën! Kujtesë: Kush paguan gjithë borxhin menjëherë ul 80% kamatëvonesën. Respekt për kë paguan!”- shkruan Rama.
Drejtori i Përgjithshëm i OSHEE-së, Ardian Çela deklaroi sot se zyrat e operatorit do të rrinë hapur deri në orën 22:00 çdo ditë pa pushim në shërbim të qytetarëve që po paguajnë faturat e pashlyera të energjisë elektrike.
(er.nu/BalkanWeb)
als_Latn als_Latn als_Latn als_Latn als_Latn dan_Latn